b'\n_START_ARTICLE_\nForni di Sopra\n_START_SECTION_\nN\xc3\xa4ht\xc3\xa4vyydet\n_START_PARAGRAPH_\nKunnan alueella sijaitsee Dolomiti Friulane -luonnonpuisto, jossa tavataan muun muassa gemssej\xc3\xa4, lumivuohia, kotkia ja murmeleita sek\xc3\xa4 kasveista esimerkiksi balkaninn\xc3\xa4si\xc3\xa4 (Daphne blagayana)._NEWLINE_Forni di Sopran suojeluspyhimys on Madonna della Salute. Forni di Sopran n\xc3\xa4ht\xc3\xa4vyyksi\xc3\xa4 ovat Cellen kyl\xc3\xa4ss\xc3\xa4 sijaitseva Santa Maria Assunta -kirkko, josta ensimm\xc3\xa4inen maininta on vuodelta 1205. Nykyinen kirkko on rakennettu vuosina 1835\xe2\x80\x931841, ja rakennuksessa on Carnian alueen korkein kirkontorni. Kunnassa sijaitsevat my\xc3\xb6s 1400-luvulla rakennettu San Floriano -kirkko, vuonna 1626 alun perin rakennettu ja vuoden 1742 tulipalon vuoksi l\xc3\xa4hes t\xc3\xa4ysin uudelleenrakennettu San Vito -kirkko ja 1300-luvulla alun perin rakennettu San Giacomo -kirkko. Alkuper\xc3\xa4isest\xc3\xa4 kirkosta on j\xc3\xa4ljell\xc3\xa4 nykyisin en\xc3\xa4\xc3\xa4 vain etuosa. Ensimm\xc3\xa4inen Madonna della Salute -niminen kirkko valmistui jo vuonna 1515. Nykyinen kirkko rakennettiin vuosina 1842\xe2\x80\x931852 uuteen paikkaan._NEWLINE_Forni di Soprassa sijaitsee my\xc3\xb6s Sacuidicin linna.'